**Rămâi cu mine**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rămâi cu mine floare de iubire,

Să nu devii o rază de-amintire,

Știu că e greu cu firea să te-mpaci,

Dar ține-n tine și mai bine taci.

Pentru o clipă-am încercat să simt

Cum oare-ar fi când tu nu vei mai fi

Parfum, lumină dar și simfonie

Și-am realizat că va fi o urgie...

Tristețe va fi clipă după clipă

Și viața îmi va fi doar o risipă

De respirații și de șterse fapte,

Nu voi mai auzi acele șoapte

De dragoste... și sărutări fierbinți

Nu vor mai răvăși buze cuminți,

Nici mângâieri pe frunte și pe umeri

Nu vor mai alunga umbrite temeri!

Așa că rațiune și orgoliu

Vă leg strâns și vă ridic cu troliu

La galaxia Ursa...de departe

Voi da inimii iar a ei dreptate.

Parfum suav al florilor-iubire

Ne-aduci la viață...ne-aduci în simțire!